**Noteikumi par tirdzniecības kārtību pasākumā “Lieldienu gadatirgus Siguldā”**

1. **Pasākuma nosaukums, norises laiks un vieta**

Lieldienu gadatirgus 2020. gada 12. aprīlī Siguldas pils kvartālā Pils ielā 16, Siguldā, no plkst. 10.00 līdz 16.00.

1. **Pasākuma mākslinieciskā un tematiskā koncepcija**

Lieldienu gadatirgus ir ikgadējs pasākums, kas notiek Šūpoļu festivāla ietvaros, un kurā tiek organizēta kultūras programma, atbalstīta tirdzniecība ar amatniecības un mājražotāju izstrādājumiem, dizaina precēm. Aicinām tirdzniecības pakalpojuma sniedzējus atbalstīt Lieldienu gadatirgus māksliniecisko koncepciju, ietverot to savas tirdzniecības vietas mākslinieciskajā noformējumā un tirdzniecības sortimenta piedāvājumā.

1. **Tirdzniecības noteikumi**

3.1. Tirdzniecība tirdziņā ir atļauta, ja tirdzniecības dalībnieks ir pieteicis savu dalību un saņēmis tirgus organizatora atļauju.

3.2. Kārtību, kādā tirgus dalībnieks ierodas un ieņem tirgošanās vietu, nosaka tirgus organizators.

3.3. Tirdzniecība ārpus tirgus plānā norādītajām tirdzniecības vietām nav atļauta.

3.4. Tirgus organizators patur tiesības tirgotājus izvietot pēc saviem ieskatiem, kā arī mainīt tirdzniecības vietu.

3.5. Tirdziņa dalībniekiem tirdziņā jābūt līdz tirdziņa darba laika beigām (izņēmuma gadījumā, ja prece ir beigusies).

3.6. Tirdzniecības vietas iekārtošana no plkst. 8.00 līdz 10.00, pēc plkst. 10.00 jebkura veida transporta kustība Siguldas pils kvartālā tiek pārtraukta.

3.7. Tirdzniecība no transporta līdzekļiem nav atļauta, tirdzniecības teltij, ja tāda tiek izmantota, jābūt tīrai, nesaburzītai, vēlams gaišā krāsā.

3.8. Transporta līdzekļa kravnesība preču ievešanai nedrīkst pārsniegt 2 tonnas, tirgotājiem ieteicams padomāt par preču nogādi no auto stāvlaukuma līdz paredzamajai tirdzniecības vietai (ratiņi), jo transporta kustība Siguldas pils kvartālā ir ierobežota.

3.9. Tirdzniecība atļauta juridiskām un fiziskām personām, kuras realizē pašu audzētu un pārstrādātu lauksaimniecības produkciju, pašu gatavotus amatniecības izstrādājumus un dizaina priekšmetus.

3.10. Tirdzniecības organizators ir tiesīgs pieprasīt tirdzniecības dalībniekiem informāciju par tirdzniecībā realizējamām precēm un to izcelsmi.

3.11. Tirdzniecībai noslēdzoties, tirgotājs tirdzniecības vietu atstāj tīru, atkritumos novietojot tiem paredzētos konteineros.

1. **Tirdzniecībā atbalstāmās preču grupas**
	1. Mājražotāju lauksamniecības produkcija – augkopības, lopkopības, zvejniecības produkcija nelielos apjomos, saskaņā ar normatīvo aktu prasībām.
	2. Mājražotāju pārtikas produkcija, kas tapusi no pašu ražotas lauksaimniecības produkcijas.
	3. Biškopības produkcija.
	4. Mājražotāju amatniecības izstrādājumi – koks, māls, metāls, dārgmetāls, apģērbs, aksesuāri, dizaina priekšmeti.
2. **Tirgus organizatori priekšroku dod juridiskām un fiziskām personām**:
	1. kuru saimniecības atrodas Siguldas novadā;
	2. kuras nodarbojas ar bioloģisko lauksaimniecību;
	3. kuru produkcija pēc tirdziņa rīkotāju uzskata dažādo tirdziņa piedāvājumu un padara to daudzveidīgāku un interesantāku;
	4. īpaši oriģinālām, pašu darinātām dizaina lietām, apģērbiem, bērnu rotaļlietām un apģērbam.
3. **Pieteikšanās tirdzniecībai – datums, laiks, adrese, kontakti:** Pieteikumi iesniedzami elektroniski dace.plesa@sigulda.lv līdz 2. aprīļa plkst. 17.00

**Pašvaldības kontaktpersona tirdzniecības organizēšanai Pasākumā:** Siguldas novada Kultūras centra galvenā speciāliste profesionālās mākslas jautājumos: Dace Pleša, tālrunis 29458365.